ตั้งใจมากินเจ๊ไข่ประชาชื่น ไหงมาลงเอยที่นี่หว่า
จากเจ๊ไข่ขับรถต่อมาอีกซักหน่อยเจอร้านสมพงษ์
คนนั่งกินแน่นเลยค่ะ (ไม่รู้เพราะเจ๊ไข่ปิดหรือป่าว)

เอาล่ะไม่พูดถึงร้านอื่นแล้ว ร้านนี้ตั้งอยู่ที่ปากซอย
ประชาชื่น 40 มาช่วง 2 ทุ่มคนแน่นร้าน หิวสุดๆ
เลยสั่งมาโดนทั้งหมด 5 จานดังนี้ค่ะ

● ยำไข่เยี่ยวม้า
ไข่เยี่ยวม้าไม่เก่า ไม่เหม็นหืน น้ำยำรสชาติอร่อยมาก
ครบ 4 รส เค็ม เปรี้ยว หวาน เผ็ด เด็ดดวง ชอบสุดๆค่ะ

● ยำไส้ตัน
ไส้ตันอ่อนดีค่ะ กรึบๆ ไม่ถึงกับเหนียว ให้เยอะดี
นี่ก็น้ำยำรสเดียวกันกับยำไข่เยี่ยวม้า อร่อย

● ใบปอผัดไข่
ตอนแรกนึกว่าขมปี๋ แต่ที่ไหนได้ ขมนิดๆ เค็มๆมันๆ
ผัดเข้ากันกับไข่ กินกับข้าวต้มเพลินดีค่ะ

● ต้นอ่อนทานตะวันผัดไฟแดง
ผัดแบบสะดุ้งไฟมา สดกรอบใช้ได้ค่ะ ให้มาปริมาณที่
ค่อนข้างเยอะ รสชาติกลางๆ ชอบค่ะ ไม่เค็มจัดดี

● กบทอดกระเทียม
รสชาติเหมือนกินไก่ทอด ไม่มีกลิ่นปะหลาด 555
ทอดมากรอบดีค่ะ ไม่อมน้ำมัน กระดูกเยอะไปนิด

โดยรวมอร่อยทุกอย่างที่สั่งมาค่ะ ราคาไม่แพง
การบริการพอใช้ค่ะ เนื่องจากวันนั้นลูกค้าเยอะ
พนง.ก็เยอะนะ แต่หาตัวจับยากมาก เรียกไม่ค่อยหัน
ต้องขอบคุณเจ๊ไข่ที่ปิดร้าน เลยทำให้ได้รู้ว่า
ข้าวต้มสมพงษ์สาขานี้ก็อร่อยเช่นกัน 5555

